| மல்லாரி | ஆர்ப்பரிப்பு, ஆர்ப்பாட்டம் செய்தல், உரத்த ஓசையோடு பேசுதல் | "நடு ரோட்ல நின்னிட்டு மல்லாரி வெச்சிட்டிருந்தான்" - "சாலையின் நடுவில் நின்றுகொண்டு ஆர்ப்பரித்துக்கொண்டிருந்தான்" |  |
| மலத்து | கவுத்து | "அடிமுறை தெரிஞ்சா மட்டும் அவன மலத்தித் தள்ளீருவேறு!" - "அடிமுறை (தற்காப்புக்கலை) தெரிந்தால் மட்டும் அவனை அடித்து கவுத்தி தள்ளிவிடுவேராக்கும்!", மலத்து - கவிழ்த்து என்பதை விட நிமிர்த்து என்பது உசிதம். மலந்து கிடந்தான் என்பது காண்க. போட்டு மலத்திட்டான் என்பதூஉம். |  |
| மற்றவன் / மத்தவன் / மற்றவள் / மத்தவள் / மற்றது / மத்தது / மற்றவரு / மத்தவரு | இங்கு இல்லாத இன்னொருவர், மூன்றாமவர் | "அதோ, மத்தவரு வறாரு" |  |
| மனசிலாகுதல் / மனசிலாவுதல் | புரிதல் | "என்னா, நான் சொன்னது மனசிலாச்சா?" - "என்ன, நான் சொன்னது புரிந்ததா". 'மனசிலாகுதல்' என்பது ஒரு மலையாள வழக்குச் சொல் |  |
| மாப்பிள்ளைக்கு இருந்தாச்சா? | பெண்ணுக்கு திருமணம் நடந்துவிட்டதா? | இசுலாமியர் வழக்கு |  |
| மாம்பட்டை | ஒருவகை நாட்டுச்சாராயம் | இச்சாராயத்தை காய்ச்சும்போது அதில் மாம்பட்டை அல்லது மஞ்சணாத்தி, காட்டுக் காஞ்சிரம் ஆகியவைகளை போடுவார்கள் என்பது பேச்சு. |  |
| மாறி | அதற்கு பதிலாக, அதற்கு மாறாக, ஆனால் | "நேத்து நல்ல மழை பெய்யும்னு நெனச்சென், மாறி நல்ல வெயில்" - "நெற்று நல்ல மழை பெய்யும் என நினைத்தேன், அதற்கு மாறாக நல்ல வெயில் அடித்தது" |  |
| மிட்டாசு / மிட்டாஸ் / மிட்டாசி | மிட்டாய் | பொது வழக்கிலும் உள்ளது |  |
| மிளா | கடா மான் | தென்காசி , அம்பாசமுத்திரம் பகுதிகளிலும் இந்த.வழக்கு இருக்கிறது |  |
| முக்கு | மூலை | பொதுத்தமிழிலும் உள்ளது. முக்கம் என்றும் அழைப்பர். |  |
| முக்குவர் | மீனவர்களிடையே இருக்கும் ஒரு சாதி வகை |  |  |
| முந்திரி கொத்து | பயத்தம்பருப்பால் செய்யப்படும் ஒரு இனிப்புப் பலகாரம் |  |  |
| முட்டாசு / முட்டாஸ் / முட்டாசி | மிட்டாய் | பொது வழக்கிலும் உள்ளது |  |
| முடுக்கு | சந்து |  |  |
| முடை / மோடை | பின்னு | பொதுத் தமிழிலும் உள்ளது. கூடை செய் என்பதைக் காட்டிலும், கூடை முடைதல் என்பதே பொருத்தம். "கூடைய மோடை" - "கூடையைப் பின்னு" |  |
| முண்டு | வேட்டி | மலையாள வழக்கு. |  |
| முறி | அறை |  |  |
| முத்தம் | முற்றம் |  |  |
| முள்ளன் | ஒரு சுறாமீன் வகை |  |  |
| முனை | பின்னு | ஓலை முனை - ஓலையை பின்னு |  |
| மூடு | மரத்தின் வேரின் மேலே தெரியும் கனமான பகுதி |  |  |
| மூப்லு | தகப்பன் |  |  |
| மேல / மேல் | மேற்கு | பொதுத் தமிழிலும் உள்ளது. |  |
| மைக்கோட்டி | கம்பளி பூச்சி |  |  |
| மொந்தன் பழம் | வாழைப்பழத்தில் ஒரு தடித்த வகை |  |  |
| மொரால் | மீன் வகை |  |  |
| மொளவுக்கா | மிளகாய் | மிளகாய் என்பதன் மருவல் |  |
| மொளவாடி | மிளகாய்ப்பொடி என்பதன் மருவல் |  |  |
| மொளுதிரி | மெழுகுத்திரி என்பதின் திரிபு |  |  |
| மோந்தி | அந்தி, சாயுங்காலம் |  |  |
| மோட்டுவளை | வீட்டுக் கூரையின் உச்சிச் சேர்க்கைக்கு ஆதாரமாகவைக்கும் மரத்துண்டு | முகட்டுவளை என்ற தமிழ்ச் சொல்லின் திரிபு. வீட்டு முன்வாசாலில் உள்ள வளைவு. |  |
| மோளே | (செல்லமாய்) மகளே |  |  |
| மோனே | (செல்லமாய்) மகனே |  |  |
| யாமுல / யாம்ப்ல | என்ன டா |  |  |
| யானம் | பாத்திரம் |  |  |
| ரஸகதலிப் பழம் | வாழைப்பழத்தில் ஒரு சிறிய வகை | ரஸ்தாளி என்றும் அழைப்பர். |  |
| லாந்தல் | மந்தமான வான்நிலை |  |  |
| லாமடி | உலை மூடி, மீன்கறி வைக்கும் மண்சட்டியின் மூடி | மீனவர் வழக்கு |  |
| லாறி | லாரி |  |  |
| லெட்டு | பந்துமுனை பேனா | பொதுவழக்கிலும் உள்ளது. எ.கா: "லெட்டு இருக்கா?" - "பேனா ரீபில் இருக்கா? |  |
| வச்சூத்தி | புனல் (funnel) | வைத்து ஊற்றி என்பதன் திரிபு. முன்னைக் காலத் தமிழில் வைத்தூற்றி என்ற சொல் இருந்ததாக பாவாணர் சொல்கிறார். |  |
| வசக்குதல் | வதக்குதல் | "வியண்டக்காய சட்டீல போட்டு கொஞ்சோல எண்ண ஊத்தி வசக்கி..." - "வெண்டைக்காயை சட்டியில் போட்டு சிறிது எண்ணெய் ஊற்றி வதக்கி..." |  |
| வசக்கேடு | வசதிகுன்றிய, அசௌகரியமான |  |  |
| வட்டி | பனை ஓலையால் ஆன பாத்திரம் |  |  |
| வட்டிலு | தட்டு |  |  |
| வட்டு | மாத்திரை |  |  |
| வட்டை | உயரம் குறைந்த சம்படம்; சாப்பாட்டுச் சம்படம் |  |  |
| வண்ணம் | உடல்பருத்த, குண்டு, தடித்த | "அவ என்னா வண்ணம்!" - "அவள் உடல்பருத்து காணப்படுகிறாளே!" |  |
| வத்தல் / வற்றல் | காய்ந்த மிளகாய் | "அண்ணே ஒரு கிலோ வத்தல் கொடுங்க" - இங்கு "வத்தல்" என்பது காய்ந்த மிளகாயையே குறிக்கிறது. பொதுத் தமிழிலும் காய்ந்த மிளகாயைக் குறிக்கின்றனர். ஆனால், பொதுவாக, காய்ந்த காய்கறிகளை வற்றல் என்பது வழக்கம். |  |
| வந்தேட்டி, வரத்தேட்டி | வந்தேறி | பிற பகுதிகளிலிருந்து வந்து குடியேறியவர்கள் |  |
| வல்லச்சாதியும் | ஒருவழியாக |  |  |
| வழுதலங்காய் / வழுதனங்காய் | நீண்ட கத்தரிக்காய், வழுதுணைக் காய் | மலையாள வழக்கு. என்றாலும், மலையாளத்தில் எல்லா வகையான கத்தரிக்காய்களையும் வழுதலங்காய் என்றே அழைக்கின்றனர். ஆனால், குமரிமாவட்டத்தில், உருண்டை கத்தரிக்காய்களை 'கத்தரிக்காய்' என்றே அழைக்கின்றனர். பழைய தமிழில் வழுதனங்காய் என்றே அழைத்தனர். |  |
| வார்ப்பு | பெரிய விருந்துகளுக்கு சோறு சமைத்திடப்பயன்படும் உயரம் குறைந்த மிகப் பெரிய பாத்திரம் |  |  |
| வார்ப்புச்சோறு | திருமணம் மற்றும் பிற விழா வீடுகளில் மிக அகண்ட பாத்திரத்தில் சமைத்த சோறு |  |  |
| வாரியல் | துடைப்பம் | வாரிக்கட்டை - துடப்பக்கட்டை. |  |
| வாலாம் | பாதாம் | வாலாமரம், வாலாங்கொட்டை, வாலாம்பருப்பு |  |
| வாலாமடை | பொறுக்கி, சுட்டி, ரவுடி |  |  |
| வாறா/வாறாங்/வாறாவ/வருவு | வருகிறாள்/வருகிறான்/வருகிறார்கள்/வருகிறது |  |  |
| விசர்ப்பு | வியர்வை | மலையாள வழக்கு |  |
| வியாளா | ஒரு வகை மீன் | வியாளா குட்டி காரை மீன் என்றும் கூறுவர் |  |
| விரவி | பிசைந்து / கலந்து | பொதுத் தமிழ்ச் சொல் |  |
| விலக்கு | ஊரின் எல்லை |  |  |
| விளம்பு | பரிமாறு |  |  |
| விளை, வெளை | விளைநிலம் / தோப்பு |  |  |
| விறவு | விறகு என்பதன் திரிபு |  |  |
| வீச்சம் | துர்நாற்றம், கெட்ட வாடை | ஒரு சில பொதுவழக்குகளிலும் உள்ளது |  |
| வீத்து | ஊற்று | லே மக்கா ஒரு வாளி வெள்ளத்தை கோரி வீத்து. மீனவர் வழக்கு |  |
| வீதி | அகலம் | பொதுவழக்கிலும் உள்ளது |  |
| வீடி | பீடி |  |  |
| வெக்கை | சூடு | பொதுவழக்கிலும் உள்ளது |  |
| வெகளம் | வம்புக்கிழுப்பது, பகடிசெய்வது, தொல்லைகொடுப்பது |  |  |
| வெசேல | வேகமாக |  |  |
| வெட்டு | வலிப்பு நோய் | அங்கன ஒருத்தன் வெட்டிட்டு கியடக்கான் - அங்கு ஒருவனுக்கு வலிப்பு வந்துள்ளது |  |
| வெட்டோத்தி / வெட்டுக்குத்தி / வெட்டுக்கத்தி | வெட்டருவாள் |  |  |
| வெடலை | இளநீர் | விடலை என்பதன் மருவல். பொதுவாக, இளமை என்று பொருள். |  |
| வெப்ராளம் | மனப்புழுக்கம் | மலையாள வழக்கு. "லெய், வெப்ராளப்படாதே!" - "மனப்புழுக்கம் கொள்ளாதே" |  |
| வெறச்சிற்று / வெறச்சிட்டு | நின்றுவிட்டது | மழை வெறச்சிற்றா? - மழை நின்றுவிட்டதா? |  |
| வெறையல் | நடுக்கம் |  |  |
| வெள்ளுள்ளி / வெளுத்துள்ளி / வெள்ளாஞ்ஞம் /  
வெள்ளகூடு | பூண்டு | நாகர்கோயில் வழக்கு /  
மலையாள வழக்கு |  |
| வெளக்குமாறு | துடைப்பம் |  |  |
| வெளிக்கு போறேன் | மலமிருக்க போறேன் |  |  |
| வேண்டுதல் | வாங்குதல் | வேண்டுதல் என்பது பெறுவதற்காகக் கோருதல் என்னும் பொருளைத் தரும். மீனவர் வழக்கு. "திங்கள்சந்தைக்கு போறேன், ஏதாவது வேண்டணுமா?" - "திங்கள்சந்தைக்கு போகிறேன், ஏதாவது வாங்கவேண்டுமா?". "புது சைக்கிளா? எங்க வேண்டினீரு?" - "புதிய மிதிவண்டியா? எங்கே வாங்கினீர்கள்?" |  |
| வேளம் | பேச்சு | "இந்த ஒரு மாதிரி ஆளுவள மெனெக்கெடுத்துற வேளம் செல்லக்கூடாது" - "இந்த மாதிரி நேரத்த வீணடிக்கும் பேச்செல்லாம் பேசக்கூடாது" |  |
| வேனா வெயில் | கடுமையான வெயில் |  |  |
| வைசூரி / வசூரி | பெரியம்மை நோய் | பொதுத் தமிழிலும் உள்ளது. சித்த மருத்துவத்தில் பெரியம்மை நோயை வைசூரி என்றே குறிப்பிடுகின்றனர். |  |
| ஜெம்பர் / ஜம்பர் | இரவிக்கை | பொதுவழக்கிலும் உள்ளது. |  |
| *ட்டீ / *டே | * டி | வாட்டீ - வாடி; யாண்ட்டீ - ஏன் டி; என்னடே - என்ன டி. இதில், '*டே' விளியானது, பெரும்பாலும் (இளம்)பெண்களுக்கிடையே பயன்பாட்டில் இருக்கும் ஒன்று என்றாலும், சில ஆண்களும் பயன்படுத்துவதைக்காணலாம். இவ்விரு விளிகளும் நெல்லை மற்றும் தூத்துக்குடி மாவட்டங்களிலும் ஓரளவு காணப்படுகிறது. |  |
| *ல | * டா | வால - வா டா; யாம்புல - ஏன் டா. இவ்விரு விளிகளும் நெல்லை மற்றும் தூத்துக்குடி மாவட்டங்களிலும் ஓரளவு காணப்படுகிறது என்றாலும், அங்கெல்லாம் '*ல' விளிக்குப்பதிலாக '*லே' விளிதான் பெரும்பாலும் பயன்படுத்தப்படுகிறது. |  |
| *இயம் | *கிறோம் | சாவியம் - சாகிறோம். | } |